**CERINŢE FAȚĂ DE OFERTANȚI**

**La licitația privind achiziția serviciilor de antrepriză (lucrări de reconstrucție și extindere a clădirii maib amplasata pe str. Miron Costin nr.9, cu reorganizarea scărilor/grupurilor de intrare în edificiu, precum și cu amenajarea terenului adiacent).**

## **I. Criterii de Eligibilitate (cerințe obligatorii)**

1. **Situația juridică a ofertantului**

Ofertantul trebuie să reprezinte o persoană juridică înregistrată conform legii, cu obiect de activitate în domeniul construcțiilor. Ofertantul va prezenta:

* + Extras din Registrul de Stat al persoanelor juridice.
	+ Certificat fiscal care să ateste lipsa datoriilor la buget.
1. **Autorizații și avize necesare**

Ofertantul va prezenta:

* + Avizul pentru participarea la licitațiile publice de lucrări din domeniul construcțiilor și instalațiilor, eliberat de Inspectoratul Național Pentru Supraveghere Tehnică, valabil pentru anul 2025.
	+ Certificat de atestare în calitate de plătitor TVA.
1. **Lipsa conflictelor de interese**

Ofertantul va prezenta Declarație de eligibilitate (conform modelului anexat, Anexa 6).

1. **Situația financiară**

Ofertantul va prezenta Rapoartele financiare pentru ultimii 3 ani (preferabil auditate). Ofertantul trebuie să înregistreze următorii indicatori financiari:

* + Cifra medie de afaceri pentru fiecare din ultimii 3 ani de minimum 25 milioane MDL.
	+ Coeficientul de lichiditate financiară pentru ultimul an fiscal K ≥ 1 (se va prezenta o declarație referitor la aceasta).
1. **Garanții financiare**

Ofertantul va exprima acordul cu următoarele condiții:

* + de a deschide (în caz că nu dispune deja) cont de decontare în MDL la una din sucursalele BC ”MAIB” S.A. și cu faptul că toate plățile către Antreprenor vor fi efectuate exclusiv prin conturile deschise la maib.
	+ de a deschide un cont de depozit-garanție în MDL la una din sucursalele BC „MAIB” SA la care se vor transfera, cu titlul de Garanție de bună execuție, 5% reținute din fiecare plată achitată de beneficiar pentru lucrările care urmează să fie sau au fost executate, și cu faptul că suma acumulată în contul menționat va fi restituită Antreprenorului la expirarea a 12 (douăsprezece) luni de la data semnării de către Părți a Procesului-Verbal de recepție finală a lucrărilor.
	+ De a încheia, înainte de începerea executării lucrărilor, o poliță de asigurare de răspundere civilă în valoare de 2,000,000 (două milioane) lei pentru eventualele daune cauzate pe durata execuției a lucrărilor.

## **II. Criterii de Calificare**

1. **Experiență și capacitate tehnică**

Ofertantul va prezenta următoarele informații:

* + Descrierea succintă despre minimum 3 proiecte similare finalizate în ultimii 5 ani.
	+ Recomandări din partea beneficiarilor proiectelor respective.
	+ Lista personalului specializat (ingineri, RTE, coordonatori SSM) cu copii ale certificatelor de atestare profesională a acestora.
1. **Resurse tehnice și logistice**

Ofertantul va prezenta următoarele informații:

* + Listă de echipamente și utilaje proprii sau închiriate (cu prezentarea copiilor contractelor de închiriere).
	+ Lista subcontractanților implicați (maib își rezervă dreptul de a coordona această listă).
1. **Certificări și standarde**

Ofertantul va confirma deținerea **Manualului privind sistemul propriu de asigurare a calității.** Deținerea de către Ofertant a certificărilor **ISO 9001:2015** – Sistemul de management al calității și **ISO 45001:2018** – Sistemul de management al sănătății și securității în muncă reprezintă un avantaj.

1. **Cerințe privind oferta complexă**

Ofertantul urmează să prezinte oferta complexă care va include:

* + Devizul de cheltuieli (oferta financiară).
	+ Grafic de execuție detaliat (Gantt).
	+ Plan de siguranță și protecția muncii.
	+ Propunere tehnică privind soluțiile constructive pentru fațadă (alternative la cele prevăzute în proiect).

## **III. Cerințe specifice ale Beneficiarului**

* **Perioada de execuție**: termenul estimativ de finalizare a lucrărilor până la **30.06.2025**.
* **Avans maxim**: 20% din valoarea contractului.
* **Garanția lucrărilor**: minimum **36 luni** de la recepția finală.
* **Plata lucrărilor**: efectuată în etape, după finalizarea fiecărui proces tehnologic.
* **Certificarea materialelor**: toate materialele utilizate trebuie să fie certificate și conforme cu normele naționale/europene.
* **Vizitarea amplasamentului** înainte de depunerea ofertei.

## **IV. Modul de prezentare a ofertei**

* Documentele se vor prezenta în **limba română**.
* Oferta va fi semnată electronic sau olograf și transmisă atât în **format PDF cât și în format editabil**.
* Data limită pentru depunerea ofertelor: **18.03.2025**.
* Beneficiarul poate solicita si alte informații și documente relevante.

## **V. Alte prevederi**

* Ofertele vor fi evaluate pe baza criteriilor: preț total, termenul de finalizare a lucrărilor, capacitatea financiară și tehnică, precum si experiența companiei.
* Beneficiarul își rezerva dreptul de a refuza participarea la licitație și semnarea contractului de antrepriză cu ofertanții care nu prezinta toate informații solicitate, depun oferte incomplete, sau nu îndeplinesc cerințele stabilite prin politicile interne ale băncii privind inițierea relațiilor de afaceri.
* În cazul refuzului semnării contractului de antrepriză de către Ofertantul câștigător sau apariției unor circumstanțe care fac imposibila onorarea adecvata a obligațiunilor de către acesta, Beneficiarul își rezerva dreptul, cu derogare de la rezultatele finale a licitației, de a atribui Contractul unui alt participant la licitație.